Vieiros: Galiza Hoxe - A "única administración do mundo" onde empregados descoñecerán a lingua oficial\nQueixa d'A Mesa\nA Mesa pola Normalización Lingüística cualifica de imposición "prepotente" do PP a modificación da Lei de función pública.\nRedacción - 10:45 10/06/2009\nTags: A Mesa Carlos Callón función pública funcionariado\n"Hai que ser moi cínicos para afirmar, como fai o PP, que esta modificación da Lei de función pública garante a liberdade lingüística e o bilingüismo cordial", laiábase este martes Carlos Callón, presidente da Mesa pola Normalización Lingüística. Recordou Callón o "amplísimo consenso roto unilateralmente polo PP", e insistiu en que o persoal ao servizo do Goberno ten que saber galego e castelán, "mentres que o PP quere abrir as portas para que non teñan que saber o galego".\n"Nós defendemos que o funcionariado teña que saber galego e castelán, o PP quere que só teñan que saber castelán. Onde está o bilingüismo? Onde está a cooficialidade? Onde está a liberdade?", preguntou. "O que pretende facer o PP é converter a quen fala en galego nun cidadán ou unha cidadá de segunda", reprochou Callón.\nA Mesa acusa o PPdeG de converter a Xunta na "única administración do mundo" na que o funcionariado "non teña que coñecer as linguas oficiais", ante a modificación da Lei de función pública por parte do Executivo para permitir que os opositores escollan a lingua na que realizar as probas. Defende o colectivo que o galego, ao igual que o castelán, "é un requisito de capacidade" e "non chega con ter un título para eximir de realizar probas específicas para a súa comprobación". "Ter a licenciatura de Dereito non eximiría de examinarse da parte xurídica do temario das oposicións", argumentan a modo de exemplo. Deste xeito, piden que se requira "cando menos" unha proba en galego como "o mínimo que se pode reclamar".


Muller con emprego na industria, perfil maioritario dos traballadores transfronteirizos afectados polo peche de fronteiras | Eurocidade Cerveira - Tomiño\nTras o lanzamento do rexistro online dirixido ás persoas da raia miñota afectadas polo peche de fronteiras entre Portugal e España, a Agrupación Europea de Cooperación Territorial (AECT) Río Miño analizou os 200 testemuños recollidos, de forma voluntaria, entre o 2 e o 18 de marzo, concluíndo que o perfil maioritario incide sobre o sexo feminino e con posto de traballo no sector industrial.\nUn dos datos estatísticos máis relevantes é a diferenza significativa no que respecta ao xénero das persoas rexistradas, xa que 62% son mulleres e 37% son homes. En canto ao sector económico prevalecente, a análise efectuada revela que o sector industrial é o que emprega un maior número de persoas (50%), seguido do sector de servizos, do comercio e, finalmente, da administración e servizos públicos.\nGrave aumento de distancia e tempo\nCando son preguntados sobre o maior prexuízo provocado polo peche de fronteiras, os testemuños inciden sobre o grave aumento da distancia e tempo no traslado entre a residencia e o local traballo e viceversa, por seren obrigados a facer grandes desvíos da ruta, así como a agardar nos puntos de control. Un 25,29% dos afectados acusa un incremento notable no custo dos seus traslados, algo compatible coa primeira causa; o 12,94% das persoas comunica que a actual situación foi mesmo impeditiva para se presentar ao posto de traballo; e o 1,76% da mostra alegou un prexuízo puramente económico, derivado da diminución do número de clientes oriundos da outra marxe.\nO lanzamento deste rexistro voluntario online, e a respetiva análise, revelan que o restablecemento da fronteira entre os dous estados ibéricos, acordado a 31 de xaneiro de 2021, preséntase como un retroceso a todos os niveis para o territorio do río Miño transfronteirizo, en particular polos impactos sociais e económicos, corroborando que ambos os dous gobernos descoñecen a situación real que se vive neste territorio común.\nO formulário continúa dispoñible online na web do Smart Minho, solicitando datos relativos ao tipo de prexuízo sufrido polas traballadoras e traballadores transfronteirizos, como perdas de tempo, aumento de custos da viaxe ou redución de clientela. O obxectivo desta recollida é que poidan servir de base reivindicativa de compensacións para o territorio e ser remitida ás entidades nacionais e europeas competentes.\nEn vigor polo menos ata o día 5 de abril\nO peche da fronteira entre Portugal e España, decretado a 31 de xaneiro deste ano, continuará en vigor polo menos ata o día 5 de abril, manténdose unicamente aberto 24 horas o punto autorizado de Valença-Tui e parcialmente os de Monção- Salvaterra, Melgaço-Arbo e Ponte da Barca- Lóbios, con seis horas diarias para persoas con necesidade para cruzar a raia minhota.


Xeira do MPG a Mondoñedo – Roteiros galegos\nXeira do MPG a Mondoñedo\n23 Xuño, 2017 3 Xuño, 2017 por Fran\n1.544 visitas – (1 votos, media: 4.00 de 5)\nDiante da catedral de San Martiño de Mondoñedo (Foz)\nEste ano o Museo do Pobo Galego cumpre 40 anos e máis ca nunca precisamos que vos animedes a asociarvos, pois o Museo do Pobo Galego ten nos seus socios e socias un dos seus alicerces básicos, por ser os socios o xeito de participación da sociedade na vida do Museo e a vía para lograr que este sexa unha institución de tódolos galegos e galegas. A cuota mínima é de 30€ ao ano e, de ahí en adiante o que se queira. Faite socia/o. Anímate!\nUnha das actividades que ten máis éxito son as xeiras que facemos ao longo do país. Este sábado, os socios e socias do Museo do Pobo Galego fixemos unha excursión a Mondoñedo para visitar, primeiro a catedral e, logo, dar unha volta pola vila e achegarnos ata o Cemiterio Vello e ir ata o barrio dos Muíños e contemplar a ponte do Pasatempo.\nLogo de xantar estupendamente na Casa da Penela, fomos ata San Martiño de Mondoñedo, visitando a catedral de San Martiño de Mondoñedo no concello de Foz. Visitamos tamén o Espazo Caritel (estudo e xardín do artista Caxigueiro), un punto de encontro para a arte e a natureza situado á beira da vella catedral románica de San Martiño. No último número de Adra, e xa van dez, a revista dos socios e socias do Museo, Caxigueiro agasallóunos cunha ilustración de “Na casa caben todos os silencios”, e que menos que corresponderlle cunha visita!\nViaxamos á que foi capital dunha das sete provincias do antigo Reino de Galicia, actual sé episcopal e un importante centro cultural ata os nosos días da man dun elenco de escritores de primeira orde como Álvaro Cunqueiro, Leiras Pulpeiro, Lence-Santar, Noriega Varela, Crecente Veiga e Iglesia Alvariño.\nLogo de deixarnos o bus pola parte de atrás do Seminario, achegámonos ata a praza da catedral pasando pola Fonte Vella, unha fermosa fonte do s. XVI, fronte á casa natal de Álvaro Cunqueiro, tamén chamada Fonte de Cunqueiro. A verdade é que o autor mindoniense está presente en cada recuncho desta vila.\nO máis relevante dentro deste destacado legado patrimonial é a catedral. Declarada Monumento Nacional en 1902, foi comezada no s. XII en estilo románico e sometida a reformas posteriores onde predominan os adornos barrocos, cun claustro de mediados do século XVII, fachada e torres do século XVIII. Non imos facer unha descrición pormenorizada deste fermoso templo durante o percorrido pola catedral, a sancristía, o claustro, museo e sala capitular. A visita foi con audioguía e, a pesares de que os guións reproducidos combinan investigación histórica e sensibilidade, polo que non dubido que sexa unha vantaxe para poder percorrer o templo, é un aparello ao que non me dou afeito, non megusta, pois pérdome algunha que outra vez entre a descrición e o que estou a ver. Prefiro unha persoa á que se lle poida preguntar.\nChamoume a atención a cantidade de pezas que se amosan no museo catedralicio procedentes das illas Británicas ou Flandes, froito dos contactos a través das rutas marítimas, como o retablo inglés dedicado á Virxe e presidido pola trindade, ou o grupo de alabastros dedicado á paixon de Xesús e realizado nun taller de Nottingham a mediados do s. XV. Ademais das pezas de carácter culto que se amosan, hai outras máis entroncadas coa devoción popular, destacando un fermoso exvoto á Virxe dos Remedios.\nXa fóra da catedral, un paseo polas rúas camiño do Cemiterio Vello é o máis acaído. O entramado urbano presenta un característico perfil medieval, cunha disposición radial das rúas que acollen emblemáticos edificios de rancio abolengo, algún deles en pésimo estado de conservación. Tampouco entendo como estas rúas poden estar cubertas de cemento, en lugar de ofrecer un enlousado que lle darían un carácter máis auténtico.\nEn 1981 tivo lugar o multitudinario enterro de Álvaro Cunqueiro no camposanto de Mondoñedo. O ilustre escritor falecera en Vigo o día anterior despois dunha longa doenza. Na súa lápida plasmouse un dos seus desexos que agardo se cumpra: Eiquí xaz alguén que coa súa obra fixo que Galicia durase mil primaveras máis. Pero no Cemiterio Vello repousan tamén os restos doutros ilustres e amigos como Pascual Veiga, Leiras Pulpeiro, Manuel “O Pallarego” ou Lence Santar.\nLogo de mercar unha tarta de Mondoñedo en La Alianza, achegámonos ata a Ponte do Pasatempo, un dos accesos máis antigos a Mondoñedo, sendo o paso do Camiño Real. Nesta ponte, conta a lenda, os cóengos da catedral entretiveron á muller do mariscal Pardo de Cela, Isabel de Castro, que traía o indulto dos Reis Católicos para o seu marido que estaba preso na cidade á espera de ser axustizado. Ao entretela aqui, esta non conseguiu chegar a tempo de entregalo polo que o Mariscal foi executado na praza da catedral o 17 de decembro de 1483.\nNo barrio dos Muíños, bañado polas canles do río Valiñadares, hai desde moi antigo diversos oficios tradicionais. Curtidores, oleiros, ferreiros e muiñeiros traballaron neste contorno. Nesta zona tamén estivo unha das tabernas máis frecuentadas por Cunqueiro, a de Póngalas, xa desaparecida, situada próxima á do Valeco, onde aproveitamos para botar un grolo antes de ir xantar á Casa da Penela, unha casa de turismo rural situada no mesmo concello de Mondoñedo.\nNa sobremesa, amósanos o dono unha foto do Cego de Viloalle, personaxe moi presente na vida de Cunqueiro e que Clodio lembra perfectamente velo de neno, acompañado pola sua filla, cando vivía en Ponteareas, pois percorreu toda a xeografía galega cos seus cantares de cego.\nAproveitamos ben a mañá, anque quedaron lugares por visitar, pois esta vila dá para moito!\nA sobremesa non deu para moito, pois ás cinco tiñamos concertada a visita á catedral de San Martiño, no veciño concello de Foz.\nDespois dunha pequena regueifa coa guía do monumento, pois quería facer a explicación en castelán xa que nos acompañaba un peregrino italiano de Bari, e consideraba que na nosa língua non ía entender nada. Negámonos en redondo e ao final accedeu a facelo en galego… que papanatas e serviles somos neste aspecto!\nA igrexa é unha auténtica xoia do románico! Eu nunca estivera aquí e quedei marabillado dela, tanto do exterior, no que sobresae a robustez dos contrafortes da cabeceira engadidos no s. XVIII, como nos frescos máis antigos e interesantes do románico galego e capiteis do interior. Pero a peza máis salientable é o pequeno retablo pétreo do altar, no que destaca Cristo en Maxestade como figura principal. Os historiadores non se poñen de acordo en descifrar o sentido desta narración, aínda que a opinión máis xeneralizada é que se trate dunha cerimonia episcopal.\nPara descubrir as orixes de San Martiño hai que remontarse ao s. IX, e chegaron a pasar por esta sé ata quince bispos, o último en 1112, cando a raíña Urraca, por mandato do papa, traslada a sé a Vallibria ou Vilamaior de Brea, actual Mondoñedo, vila que adoptou o nome da antiga sé de san Martiño.\nComo colofón e ante o sepulcro de San Gonzalo –o Bispo Santo como aquí se lle coñece– a guía relatounos a fermosa lenda de San Gonzalo e os normandos. Agardo contar ben a historia, pois paga a pena. Resulta que na época das últimas invasións viquingas ao Reino de Galicia, unha gran frota normanda intentou penetrar nestas terras alo polo s. XI. A alerta do avistamiento da frota normanda chegou pronto a Mondoñedo, onde, ante o perigo inminente e dada a carencia das defensas necesarias para repeler tal ataque, o Bispo Gonzalo, home respetado, querido e con fama de santo, decidiu evacuar a cidade e refuxiarse nas montañas agardando reforzos.\nDeste xeito, iniciou a marcha cara ao interior e, ascendendo ao Alto da Grela, os refuxiados empezaron a ver no Cantábrico a inmensa frota normanda que se achegaba rapidamente ás costas de Britonia. Nun piadoso momento, Gonzalo parou para rezar polas almas dos seus, sendo imitado polos seus fregueses.\nAo empezar as súas oracións, o ceo empezou a nublarse, soprando o vento e levantándose unha tempestade no mar. O bo Gonzalo mantíñase rezando mentres os asombrados fregueses vían como o temporal aumentaba de tal xeito que a frota viquinga comezaba a ter dificultades para entrar en ría.\nO violento temporal comezou a afundir naves, que non podían chegar a terra nin escapar mar dentro. E o Bispo Gonzalo seguía rezando mentres raios e xigantescas ondas facían naufragar a toda a frota, barco tras barco. O bispo preguntou polo número de naves que quedaban. Aínda había tres polo que o bispo afincou de xeonllos e púxose de novo a rezar piadosamente ata que a última embarcación naufragou. Nese momento comezou a amainar o temporal. As testemuñas daqueles feitos, marabillados, e como acción de grazas, levantaron unha ermida no lugar, hoxe coñecida como a Ermida do Bispo Santo.\nLogo de pasar pola fonte da Zapata, fonte que a tradición lle atribúe outro milagre a San Gonzalo e, polo que nos dixo a guía, moi boa para problemas dos pés, achegámonos ata o Espazo Caritel, onde Caxigueiro, un dos artistas plásticos galegos máis recoñecidos, nos amosou os seus dominios, creando un punto de encontro para a arte e a natureza á beira desta vella Catedral románica.\nComezou amosándonos o xardín, un espazo de máis de tres mil metros cadrados. Este xardín botánico comezouno hai preto de 25/30 anos coa intención de regalarlle un pequeno bosque á filla que acababa de nacer, acollendo vexetación da máis diversa e tamén da máis diferente procedencia.\nA paixón que desprende describindo cada unha das árbores ou a historia de cada pranta, tamén se aprecia cando fala cun perfecto coñecemento doutros xardíns tanto galegos como foráneos. É emocionante escoitalo, por exemplo, como nos describe o espectáculo único que ofrecen as azaleas en flor na Torre de lama no concello de Mañón.\nAtopamos árbores e arbustos procedentes de América (Chile, Uruguai ou Arxentina… ), África ou Asia (Xapón ou Corea por exemplo), xunto á vexetación autóctona. Así podemos ver desde o gingko biloba, a unha ampla variedade de fentos, entre os que destaca un que trouxo de Cedeira, único do mundo que se reproduce por esporas. Aínda así a grande xoia deste xardín é a colección de máis de cen camelias de diferentes especies, algunha delas olorosas. O paseo polo xardín e as súas explicacións son unha auténtica delicia! Un lugar imprescindible para visitar polos amantes das plantas, paga a pena!\nLogo, entramos no edificio do propio Espazo Caritel, onde nos explica coa mesma paixón as súas obras máis representativas, composicións de cerámica e fotos, ou a instalación ubicada na terraza que recrea as impresións da dramática burbulla inmobiliaria e as súas consecuencias. A min gustoume especialmente a obra fotográfica.\nA visita non daba para máis, pero aínda tivemos tempo de facernos unha foto con el, xa no exterior do edificio, como mostra de agradecemento… e lembra, ASÓCIATE!\nCategorías Baixo, Foz, Grao de dificultade da ruta, Lugo, Mondoñedo Etiquetas Igrexa, MPG, Museo Navegación de artigos\nDe Dumbría a Muxía. Camiño de Fisterra\n4 comentarios en “Xeira do MPG a Mondoñedo”\n11 Xuño, 2017 ás 09:17\nSentín moito non poder ir a este roteiro pero coincidiunos cunha viaxe ao Alto Douro, tamén moi recomendable. De todolos xeitos paga a pena a túa descrición da rota, coma sempre, preciosa descrición, preciosas fotografías, (e moi curiosas, ¡mira que sacarlle a foto ao noso exilado!!! ¡qué oportuno, (e que perverso es ti)!!!\n11 Xuño, 2017 ás 19:46\nBotóuseche de menos… e a Pilar, e a Marta. O exiliado ergueuse da silla como unha exhalación onde estaba tomando un café placidamente e marchou escopetado praza abaixo. Eu coido que ao vernos chegar debeu intuir que o coñecíamos e non lle apetecía que o recoñeceran; de feito alguén comentou que lle parecía o cura do calixtino (vai quedar con ese estigma o Josemaría). Vino moi maior.\n12 Xuño, 2017 ás 09:12\nEu non puiden ir convosco desta vez, é síntoo ben. De todos modos, só unha semana antes, tiven a sorte, noutra xeira, de coñecer o Espazo Caritel e a Caxigueiro. Quedei encantadísima da súa obra, do seu xardín (dos que me pareceu estar fachendoso a partes iguais) e de coñecelo a el, que eu o definiría como un “home tranquilo”.\n13 Xuño, 2017 ás 10:36\nCase como si estivera convosco. Grazas Fran e, outra vez será!\nHey Buddy!, I found this information for you: "Xeira do MPG a Mondoñedo". Here is the website link: https://roteiros.gal/xeira-do-mpg-a-mondonedo/. Thank you.


Bernard Forest de Bélidor - Wikipedia, a enciclopedia libre\nenxeñeiro, matemático, engenheiro militar e engenheiro hidráulico\nRetrato de Bélidor\nBernard Forest de Bélidor, nado en Cataluña en 1698 e falecido en París o 8 de setembro do 1761, foi un enxeñeiro militar francés.\n1 O soldado\n2 O home de ciencia e profesor\nO soldado[editar | editar a fonte]\nFillo dun oficial francés morto en España antes de que Bélidor cumprira os 5 meses, foi recollido polo seu padriño, Fossiébourg, oficial de artillería, morto á súa vez en 1811. A súa viúva retirouse ao lar do seu irmán, Cayot de Blanzy, enxeñeiro xefe en Montreuil. Este fíxolle beneficiario da súa biblioteca e Bélidor acompañoulle nos seus destinos.\nIngresou de novo no exercito, partindo no 1742 como axudante na campaña de Baviera, durante a Guerra de sucesión de Austria, baixo as ordes de Philippe Henri de Ségur e do duque François d'Harcourt. Serviu máis tarde ás ordes do Principe de Conti en Italia no 1744 e despois nas Provincias Unidas, onde xogou un papel activo durante o sitio de Charleroi. Foi nomeado coronel en recoñecemento dos seus servizos.\nÓ morrer era brigadier do exército real, cabaleiro de San Luís, inspector do arsenal de París e das minas de Francia (desde 1758), membro das Academias reais de ciencias de Francia, Inglaterra e Prusia.\nO home de ciencia e profesor[editar | editar a fonte]\nBélidor foi nomeado profesor de artillaría na escola de La Fère (Aisne) desde a creación deste establecemento no 1720, e inspector xeral de minas de Francia. No 1722 entrou como alumno na Academia de Ciencias de Francia, converténdose máis tarde en asociado libre (1756). Publicou no 1725 a obra Nouveau cours de mathématique à l'usage de l'Artillerie et du Génie, onde aparece por primeira vez a verba sinusoide. Este curso traduciuse ao alemán no 1745. Foi empregado en tódolos cursos de artillaría e serviu de referencia na École nationale des ponts et chaussées\nNo 1729 apareceu La Science des ingénieurs dans la conduite des travaux de fortification et d'architecture civile, primeira obra de síntese nesta especialidade, onde son abordados tanto o trazado das obras como a súa resistencia, así como o acondicionamento urbano das prazas. Esta derradeira parte foia copiada literalmente por Louis de Jaucourt na Enciclopedia. A obra foi traducida ao alemán e publicada en Viena no 1757. Sobor da cuestión dos muros de sostén, Bélidor tratou de explicitar os fundamentos do regulamento de Vauban sobor as fortificacións, tomando en consideración os valados naturais da terra. No seu eloxio na Academia das Ciencias dixo que «xamais obra ningunha mereceu máis este título: contén en efecto tódolos principios necesarios para poñer a tódolos enxeñeiros nas condicións de aplicar na práctica tódolos coñecementos matemáticos que a lectura da primeira obra lles puido dar.»\nPublicou no 1731 un tratado de balística, O Bombardeiro francés, seguido no 1737 da súa maior obra Architecture hydraulique, onde se utiliza por primeira vez o cálculo integral na resolución de problemas técnicos. Foi toda a bagaxe proporcionada aos enxeñeiros ata fin de século, e obra de referencia dos alumnos da Escola de Pontes e estradas. Editou no 1755 un Dictionnaire portatif de l'ingénieur, que non é máis ca unha compilación resumida e abreviada do Dicionario de Arquitectura de Augustin-Charles d'Aviler, con algunhas partes engadidas.\nBélidor acompañou a Jean-Dominique Cassini e Philippe de La Hire na súa expedición para medir o meridiano de París nos anos 1710.\nNouveau cours de Mathématique à l'usage de l'Artillerie et du Génie, où l'on applique les parties les plus utiles de cette science à la théorie et à la pratique de différents sujets qui peuvent avoir rapport à la guerre (1725)\nArchitecture hydraulique, ou l'Art de conduire, d'élever et de ménager les eaux pour les différens besoins de la vie, Charles-Antoine Jombert, Libraire de l’Artillerie & du Génie, à l’Image Notre-Dame, à Paris, rue Saint-Jacques, 1737-1739 (réimpr. 1796 par Prony, 1819 par Navier), 2 vol.\nObras de Bélidor na Biblioteca Nacional De Francia (en francés)\nTraído desde "https://gl.wikipedia.org/w/index.php?title=Bernard_Forest_de_Bélidor&oldid=4847134"\nNados en Cataluña\nA última edición desta páxina foi o 22 de agosto de 2018 ás 16:44.


Plaxio - Desgalipedia\nPlaxio segundo o dicionario da Real Academia Galega é unha copia ou imitación dunha obra allea (literaria ou artística), que constitúe fraude. A novela que gañou o certame resultou ser un plaxio. SIN. calco.CF. imitación, reproducción. playback s.m. son pregravado.\nO plaxio non pasa de incorporarse unha cousa que non é súa, modificando algo dela e afirmar que é a súa. Ten que estar se pregunta aí como existe xente que conseguen facer iso, pero realmente existe! Incluso xa o fixo e non sabe (ou non).\n1 Introdución ao comezo\n3 Tipos de plaxio coñecidos\n3.1 Plagio na relixión\n3.2 Plaxio en Informática\n4 Licenzas de dereitos de autor coñecidas\n5 Referencias de plaxio doutras partes de Internet\n6.1 Outros artigos plaxiados\nIntrodución ao comezo[editar]\nO plaxio é a práctica máis antiga da historia do mundo segundo a vella frase (plaxiada doutra mellor...) no mundo nada se crea, pouco se copia, todo se transforma. Diversas persoas gañaron respecto e moito diñeiro usando a idea dos outros. De feito, esa frase tá medio estraña, tá falta algo importante... Ahh, foda-se, sigamos coa historia do plaxio!\nPero se quere saber o que significa antes de saír aos finalmente, vaia seguindo aquí a liña do raciocinio.\nA historia do plaxio confúndese naturalmente coa historia das primeiras invencións do home. Desde o momento que comezou a crear, automaticamente xa apareceu algún idiota para plagiar algo. Imaxina a alegría da persoa que sen querer tirou faísca dunha pedra, e creou o lume para quentar a súa familia ... non durou nin unha semana e todo o mundo da redondeza xa facía lume tamén.\nNoutro episodio interesante foi o uso de pinturas rupestres para amosar aos outros pobos como era o día a día da tribo. Era todo bonito, ata chegar alguén con espírito de porco para "incrementar" o deseño e foder completamente a comprensión do negocio! É por iso que enxerga unha vaca e túa nai enxerga un cabalo mirando para esas pinturas idiotas de pintura guache barata. (De feito, isto é moi persoal, cada un enxerga o que coñece!)\nTipos de plaxio coñecidos[editar]\nPlagio na relixión[editar]\nAs relixións plagiam ata as leis sobre as vestimentas do fiel. É iso mesmo incluso as relixións poden plagiar as outras todo comezou con Pedro cando fundou a primeira igrexa católica despois de que un alguén viu que o negocio estaba dando diñeiro resolveu crear a súa propia igrexa con outro nome plagiando a mesma ideoloxía de Pedro e poñendo algunhas leis (non crer en imaxes, dar o 10% do seu salario etc.) o negocio deu correcto. Até hoxe todas as igrexas plaxian a única que chegou a imperfección de roubar que é chamada de Igrexa Universal do Reino de Deus principal rival de Bill Gates da Cidade do Vaticano.\nNon obstante, se arranxar unha cousa: todas as relixións son plágios unhas das outras! Cantas relixións cristiás existen? Católica, protestante, ortodoxa, Espírita, Mórmon e unha morea de putaria parecida. Sen falar que as relixións orientais como Budismo, Taoísmo e Xintoísmo son moi parecidas entre si as outras, desde a filosofía que os mesmos cravan ata os costumes das relixión. Só o nome é a gran alteración entre as mesmas...\nPlaxio en Informática[editar]\nCalquera semellanza entre Mario e Sonic é mera conhecidência... ou non.\nNa Informática acontece o mesmo putaria de sempre, o plaxio. O Destaque para isto é a nosa querida Microsoft que adora dar un creu na Apple copiando Mac OS e algúns outros produtos de Apple, xa roubou Mac OS e creou o Ruindows, xa creou unha versión Made in China do iPod, o Zune.\nBill Gaytes tamén xa copiou Linux e fixo o mesmo con Mac OS X, unha versión Made in China de Linux, Windows 7, tamén o Tío Bill colleu unhas bases de Mac OS X Leopard e creou unha versión descarada do recurso, a famosa nova barra de tarefas de Windows.\nO Tío Bill tenta copiar, mais non consegue totalmete e iso causa varias putarias que vén en Windows, un exemplo diso é a famosa pantalla azul da morte.\nLicenzas de dereitos de autor coñecidas[editar]\nCreative Commons é a típica licenza creada precisamente para dicir: Vostede pode copiar, pero só se non gañar cartos enriba do que fixen con "meus talentos", que á súa vez irrita menos aqueles que só ten acceso a CDs de certas bandas polo Emule. Non obstante, como ninguén quere deixar de gañar o seu pan, raros son os músicos, escritores ou sexa alí o que se que deixan as súas obras dando sopa para calquera chegar alí e usar. Entre os artistas otários que apoian o "Creative Commons" están dúas bandas coñecidas (ou non) Radiohead eo White Stripes.\nCreative Commons tanto é unha inmensa inutilidade, a pesar do fácil acceso, xa que só escribir un (CC) entre parénteses despois do nome da súa obra mestra xa asegura que se está entón protexida por esta licenza. O problema sería alguén notar o tal do CC, xa que moitos aquí en Brasil pensan que "CC" é aquel futum que dá debaixo do brazo despois de suar feito un porco o sol a través do Calefacción Global.\nArtigo principal: Copyright.\nUnha versión plagiada de Dereitos de autor (ou sería a diferenza?) Que implica nos dereitos de reprodución dalgunha obra. É o mesmo que os dereitos de autor, pero a única cousa distinta mesmo é que un ten dereito de copia eo outro dereito a reprodución. Ten que coñecer ese "Cezinho" moi ben: (©). Inclusive, xa debe ter usado para adornar o cu orkut xunto con aquelas outras "coisinhas meigas", que supostamente pensou o máximo usar. E aposto tamén o toba que colocaba outras cousas que non sabía para que servía non??\nReferencias de plaxio doutras partes de Internet[editar]\nOutros artigos plaxiados[editar]\nAlfredo Bryce Echenique, unha vítima de plaxio.\nTraído desde "https://desgalipedia.org/index.php?title=Plaxio&oldid=147316"\nA última edición desta páxina foi o 18 de maio de 2019 ás 11:25.


Os socialistas denuncian ante a Xunta Electoral de Zona a visita de Pastor a Ourense\nInicio/Política/Os socialistas denuncian ante a Xunta Electoral de Zona a visita de Pastor a Ourense\nPiden a suspensión da firma do convenio de colaboración que a ministra de Fomento en funcións efectuou no día de hoxe de cara a execución da estación intermodal na cidade\nO PSdeG-PSOE denuncia ante a Xunta Electoral de Zona a visita de Ana Pastor a Ourense.\nOs socialistas de Galicia presentaron con data de 21 de xuño un escito ante a Xunta Electoral de Zona (XEZ) para protestar pola visita que a ministra de Fomento en funcións, Ana Pastor, fixo hoxe a Ourense. A firma do convenio de colaboración entre administracións para facer efectiva a estación intermodal na cidade das Burgas non gustou á formación de esquerdas, que entende que o acto supón un incumprimento da Lei Orgánica de Réxime Electoral (Loreg).\nConcretamente piden en vía administrativa que se “ordene a suspensión da firma do protocolo”, así como a adopción da suspensión cautelar da sinatura no caso de que a XEZ lle outorgue prazo para alegacións ao Concello e ao Adif. Buscan que o acto se teña por non realizado “polos incumprimentos das previsións contempladas no artigo 50 da Loreg”, conclúen.\nana pastor denuncia ministra de Fomento PSOE socialistas vía administrativa xunta electoral de zona\nInicio da campaña electoral do 12X na cidade de Ourense


Inicio Noticias Pre Benxamíns PREBENXAMINS. NUMANCIA, 2 - EFR FERROL "B", 3.\nPREBENXAMINS. NUMANCIA, 2 - EFR FERROL "B", 3.\nPartido correspondiente a antepenúltima xornada da Liga Prebenxamín grupo 2, disputado na tarde do venres en Prados Vellos ante un gran número de espectadores de ambos equipos:\nAres, 11 de abril de 2014.\nNUMANCIA: Marcos, Lucas, Brais, Aketx, Ángel (C), David Vilasánchez, Axel e Hugo. Tamén xogaron: Dani, David Allegue, Isma e Xerar.\nEFR FERROL "B": Jesús, Javi Villar, Javi Ríos, Hugo, David, Marcos, Iker e Martín Vidal. Tamén xogaron: Alex, Olivia, Jorge, Martín Bouza, Yago e Casas.\nDelegado: Ibán Balaguer Álvarez.\nCOLEXIADO: D. Marcos Padín Pita. Amonestou o delegado do EFR Ferrol "B", Ibán Balaguer.\n0 - 1 (MARTÍN VIDAL) Saque de banda dos racinguistas que o Numancia non acerta a despexar. Martín Vidal faise co balón e bate a Marcos, (minuto 3).\n0 - 2 (IKER) Saque de esquina dos verdes que recolle Iker para anotar o segundo, (minuto 9).\n1 - 2 (PP) Balón en longo sobre Hugo. O defensor racinguista Alex Ruíz anticípase pero introduce o seu despexe na sua propia portería ante a presión de Hugo, (minuto 33).\n2 - 2 (AXEL) Despois de varios rechaces na área racinguista, o numantino Axel faise co balón e anota o empate cun bo disparo, (minuto 35).\n2 - 3 (HUGO) Saque de banda do Racing que recolle Hugo para anotar o gol da vitoria, (minuto 47).\nGran partido o que ofreceron Numancia e Racing "B" os numerosos espectadores que acudiron a Prados Vellos nunha bonita tarde de venres. Os dous equipos que loitan polo título de Liga amosaron o porqué se atopan nas primeiras posicións das clasificacións.\nNa primeira metade estivo mais metido no partido e mais tranquilo o equipo visitante. Nos minutos 3 e 9 facian dous goles tendo vantaxe de 0 - 2 no marcador. Non poido recurtar distancias o Numancia no último tramo do partido, pese a ter ocasións claras de gol David e Hugo.\nNa reanudación os numantinos convertiron os nervios en garra e bo facer. Pouco a pouco foron gañando terreo os ferroláns. Os premios chegaron en forma de dous goles nos minutos 33 e 35 que establecían o empate a 2 - 2. O máis difícil estaba feito sendo o empate un resultado moito mais positivo para os numantinos que para os racinguistas. Incluso o Numancia tivo a vitoria nas botas de David cun lanzamento de falta o pau e tamén de Axel pero non houbo sorte. Si que atoparon a sorte os racinguistas xa que Hugo anotaba o 2 - 3 a falta de 3 minutos para o final, aproveitando un saque de banda. ¡¡¡Cousas do fútbol¡¡\nEn definitiva, gran partido de fútbol prebenxamín o que nos ofreceron estos pequenos pero á vez grandes equipos. Felicitar o EFR Ferrol "B" pola vitoria e o Numancia polo esforzo, boa imaxe e saber perder; aspectos estos últimos de vital importancia no fútbol base FORMATIVO.\nAgradecer o establecemento hosteleiro VINOTECA PORTA DO SOL de Ares, que convidou a unhas deliciosas pizzas os equipos de biberóns, prebenxamíns e benxamíns do Numancia na cantina de Prados Vellos despois de desputar os seus partidos na xornada do venres. Sen dúbida, todo un detallazo cos nenos. Moitas grazas.\nAgora coa Semana Santa a competición de Liga sufre un parón dunha semana. O equipo numantino descansará tamén a última semana de abril, afrontando a última xornada de Liga en Aneiros ante o Portuarios "B" no fin de semana do 2-3 de maio, con todo por decidir.\nO próximo xoves 17 de abril (xoves santo) o Numancia prebenxamín participara no II Torneo de Fútbol - 8 Concello de Mugardos durante todo o día. ¡¡¡Non faltedes¡¡¡\n¡¡¡ A SEGUIR DISFRUTANDO¡¡¡


Intercambio electrónico de Información de Seguridade Social (EESSI) - CEF-TC-2016-1\nProcurar o crecemento económico e apoiar a finalización e funcionamento do mercado interior, apoiando así a competitividade da economía europea. O Mecanismo Conectar Europa en particular busca melloras reales na vida cotiá dos cidadáns e cidadás, das empresas (incluindo as PEMEs) e das administración a través do uso de infraestructuras transeuropeas sólidas, interoperativas e baseadas en solución técnicas e organizativas.\n-Adquisición de hardware (servidores, aparellos de rede, cableados…) requeridos polo EESSI (por exemplo, para a instalación e conexión dos Puntos de Acceso, chamados RINA polas súas siglas en inglés).\n-Adquisición de licenzas de software necesarias para a instalación, funcionamento e conexión dos Puntos de Acceso do EESSI á plataforma central.\n-Instalación e configuración dos Puntos de Acceso do EESSI para ser usados polos distintos actores (cidadanía, empresas e administración).\n-Establecer e formar ós equipos de apoio de primeiro e segundo nivel dos Puntos de Acceso do EESSI.\n-Formación para os usuarios que vaian a estar involucrados co EESSI a nivel transnacional.\n-Distribución, instalación e configuración dos Puntos de Acceso nos dominios nacionais para usos relacionados co EESSI.\n-Desenvolvemento e utilización das aplicacións nacionais para permitir a conexión coa plataforma central do EESSI.\n-Calesquera outras actuacións que sexan necesarias para que o proxecto comece a funcionar de forma efectiva e eficaz.\nPoderán ser destinatarios, actuando co consentimento dalgún Estado Membro, de Noruega ou de Islandia, organizacións internacionais, consorcios de empresas, consorcios públicos ou privados ou outras entidades establecidas en Estados Membros. En casos excepcionais, tamén poderán ser destinatarias entidades establecidas en terceiros Estados (para o que tamén precisarán o consentimento do Estado Membro concernido pola acción proposta)\nFinanciarase un máximo do 75% dos custes cun máximo de un millón de euros por Estado Membro (independentemente do número de propostas ou entidades desde Estado que participen) .\n24.5 millóns de euros.\nA duración indicativa é de 24 meses.\nPódense enviar preguntas ó enderezo: INEACEF-Telecom-Calls@ec.europa.eu.\nA data límite para o envío de solicitudes é o 19 de maio de 2016 ás 17.00h (horario de Bruxelas)


Decembro | 2017 | Lingua e Literatura I\nArquivos mensuais: Decembro 2017\nHai futuro para o galego ? (por Irene Fernández)\nPublicado o 2 Decembro, 2017 por admin\nDicía Castelao que ‘’se aínda somos galegos é por obra e gracia do idioma’’, e é verdade, pois que é un galego sen a lingua? Estamos sendo as testemuñas dun proceso de desgaleguización da sociedade de Galicia, situación que, de seguir así, non tende mellorar. Na miña máis sincera opinión, creo que o galego non ten futuro, xa que as novas xeracións cada vez falan menos a nosa lingua, e xa que é nosa deberiámola utilizar, para min esta situación pódese exemplificar cun neno que ten un xoguete co que nunca xoga, pero cando ven outro rapaz e llo colle, enfádase porque o xoguete é seu e non o presta; aos cinco minutos deixará de xogar con el.\nSegundo unha estatística do 2013 elaborada polo IGE, algo máis de dous millóns de persoas usan habitualmente o galego na súa vida diaria, parecen datos positivos, pero se observamos a comparativa entre o 2003, 2008 e 2013 percibimos que tal vez non sexan tan bos.\nSorpréndeme que o responsable de política lingüística, Valentín García, diga que “o futuro do galego está asegurado; non está en perigo de extinción”, xa que os datos recollidos mostran un mañá para o galego ben diferente. Volvendo á proxección fai unhas semanas do documental ‘’Linguas Cruzadas’’, mencionar a conclusión que saquei de que a mocidade galega non fala galego porque non cre que sexa necesario, pero en cambio, ‘’bótanlle piropos’’ á lingua, é dicir, aplauden ás persoas que falan galego, un feito realmente chocante, xa que eles son castelán-falantes dentro da propia Galicia que non fan nada por cambialo. Para que mencionar isto? Pois para explicar a miña postura á afirmación realizada por Valentín García.\nEstou moi de acordo con Marcos Maceira, que defende que a situación da lingua é mala, está á vista dos ollos de calquera, e que está excluída de practicamente todos os espazos. Nesa entrevista vin reflectida a miña posición sobre este tema. O historiador pronunciou o seguinte: ‘’se conseguimos que a sociedade se active máis e se implique na defensa dunha necesidade fundamental para existencia digna de calquera pobo como é a lingua, o galego ten moito futuro por diante’’; totalmente de acordo, xa que é posible que o futuro do galego sexa unha realidade, pero só se cada cidadán de Galicia se implica nesa loita.\nPenso que esta situación pódese definir ca seguinte afirmación sobre a que estiven reflexionando: se unha lingua non ten falantes, está condenada á morte. Todos eses prexuízos xerados ao longo da historia están desembocando en consecuencias, pois toda esta polémica sobre se hai ou non futuro para o galego nace diso.\nPara concluír aclarar a miña postura sobre este tema: penso que o galego ten futuro se toda a sociedade galega se implica en facelo posible, pero se a situación da lingua sigue a tendencia actual, podemos augurar un futuro moi negro para a nosa lingua. Finalmente, retomar o exemplo do rapaz e o xoguete do comezo deste texto, quizais debería xogar co obxecto máis habitualmente e compartilo co outro neno.\nPARA SABER MÁIS: Comentario á tira cómica de Davila en Cartaxeométrica\nPublicado en Hai futuro para o galego?\t| Deixa unha resposta\nExiste a liberdade lingüística? (por Candela Lustres)\nA liberdade lingüística (por Paula Otero)\nO IES Félix Muriel contra a violencia machista (por Irene Fernández)\nHai futuro para o galego? (por Diana Ramos)\nHai futuro para o galego? (por Sara Tubío Rial)\nHai futuro para o galego? (por Juan Ordóñez)\nSon muller, e que? (por Paula Cambeses)\nRosalía de Castro (por María G. Ferreiro)\nRosalía de Castro (por Paula Cambeses)\nEm galego! (por Bernal Muíños)\nEduardo Pondal (por Bernal Muíños)\nO himno galego (por Ramón Veiga)\nEduardo Pondal (por Aida Barros)\nCidadáns e cidadás da República Ibérica? (por Victoria Pereira e Laura Romero)\nCurros Enríquez (por Victoria Pereira)\nCurros Enríquez (por Laura Romero)\nAgarda longa ao sol (por Aitana Alcalde)\nO outro verán (por Alexandra Moares)\nA capoeira (por Isaac Galbán)\nA tronada (por María Fungueiriño)\nO xogo da guerra (por Bernal Muíños)\nMonólogo (por Alba Vicente)\nCarlos Casares. Letras Galegas 2017\nViaxe a Monfragüe, 2017\nZamora nunha hora\nMaruxa Mallo. Día das Artes Galegas 2017\nA situación do galego en Rianxo na Idade Media (por Victoria Pereira)\nSituación do galego en Rianxo. Esplendor e decadencia (por María García)\nA situación do galego en Rianxo na Idade Media (por Paula Cambeses)\nA situación do galego en Rianxo durante a Idade Media (por Aitana Alcalde)\nCIENCIAS OU LETRAS? (por Paula Cambeses)\nExiste realmente unha diferenza entre o estudo das ciencias e o das letras? (por Angela Hermida)\nExiste realmente unha diferenciación entre o estudo das Ciencias e das Letras? (por Victoria Pereira)\nO Reino de Galiza (por Victoria Pereira)\nMasculino singular de Carlos Negro (por Aida Barros)\nMasculino singular de Carlos Negro (por Bernal Muíños)\nMasculino singular de Carlos Negro (por Andrea Ces)\nMasculino singular de Carlos Negro (por María García)\nMasculino singular de Carlos Negro (por Sandra Ordóñez)\nAfonso X, impulsor do castelán e poeta en galego-portugués (por Laura Romero)\nPor que Afonso X escolleu o galego para as Cantigas de Santa María? (por Paula Cambeses)\nAs orixes do galego (por Aida Barros)\nAs orixes do galego en Rianxo (por María García)\nFin de festa do Music.Gal con xincana musical\nO último día de Terranova (por Javier Otero)\nA culpa é do galego por existir\nA Literatura Galega\nAs linguas dun estado plurinacional\nCarlos Casares. Letras Galegas 17\nDefensa das linguas minorizadas\nDespois de ler…\nExistiu o Reino de Galiza?\nManuel María. Letras Galegas 2016\nOrgullos@ do galego\nPolémicas de actualidade\nano das artes\nartigo de opinión\ncentenario Irmandades da Fala\nlendo a Carlos Casares


Feijóo rexeita "leccións" da oposición na loita contra a violencia machista | Noticias de Galicia | CRTVG\nPublicado o 20/11/2019 15:51\nNo Parlamento de Galicia chegouse hoxe a importantes acordos para combater a violencia de xénero e sexual e avanzar na educación afectivo-sexual e na igualdade. Os grupos parlamentarios acordaron por unanimidade demandar á Xunta a elaboración dun plan estratéxico contra a trata con fins de explotación sexual, así como a introdución da educación afectivo-sexual nas escolas dende os tres anos ata a universidade.\nTamén demandaron ao Estado cambios lexislativos para que as violacións e as agresións sexuais sexan consideradas delitos públicos e para que busque un acordo internacional para reconsiderar o envío de deportistas a eventos que se celebren en países que vulneran os dereitos das mulleres.\nO presidente da Xunta, Alberto Núñez Feijóo, rexeitou este mércores as "leccións" da oposición sobre loita contra a violencia machista e advertiu: "Seguirei traballando con vostedes ou sen vostedes pero leccións de como protexer as nosas mulleres, nais e fillas contra a violencia machista, ningunha".\nNúñez Feijóo replicou deste xeito durante a sesión de control no Parlamento galego á portavoz do BNG, Ana Pontón, que considerou que a Xunta non fai todo o suficiente na loita contra a violencia machista.\n"En nome da maioría das mulleres de Galicia non acepto ese tipo de formulacións da minoría parlamentaria", contestoulle Núñez Feijóo, que censurou a Pontón que intente politizar e instrumentalizar de modo partidista este problema.\nO presidente galego explicou todas as medidas que desenvolveu a Xunta na década que leva á fronte do Executivo autonómico e insistiu en criticar a postura da líder nacionalista.\n"Señor Núñez Feijóo, as mulleres non temos dono... Esa é unha parte do problema de por que hai violencia de xénero. As mulleres deste país falan por si mesmas e non o elixiron a vostede para falar por elas", contestoulle a dirixente nacionalista.\nPontón asegurou que a violencia de xénero é "un problema político de primeira orde", xa que se non, indagou, "por que hai leis", e insistiu en que "o problema de fondo é a discriminación e a subordinación das mulleres".\nAdemais, a portavoz do BNG pediulles a Núñez Feijóo e ao PP que deixen de "avalar" pactos coa "extrema dereita" de Vox, "antigalega" e "negacionista" da violencia machista, da que o PP e tamén Núñez Feijóo, dixo, son "cómplices" por non romper con eles.\n"Como as mulleres son libres, nin o BNG nin ningún partido é dono das mulleres de Galicia", retrucoulle Núñez Feijóo, que engadiu: "E menos aínda cando vostede usa as mulleres vítimas para facer política da peor".\nSobre as alusións a Vox, Núñez Feijóo asegurou descoñecer a que pactos se refería Pontón, xa que é un partido sen ningunha representación institucional en Galicia e, ademais, apuntou, "practicamente ten os mesmos votos que o BNG", dixo en alusión ás eleccións do 10-N.\nA alusión do BNG a Vox e á súa relación co PP e con Núñez Feijóo non foi a única na sesión de control, xa que tanto Gonzalo Caballero (PSdeG) como Antón Sánchez (Grupo Común da Esquerda) exploraron esa vía.\nDeste xeito, Sánchez mostrou a "preocupación" do seu grupo polo feito de que o PP contribúa a "normalizar" o discurso da ultradereita, "unha anomalía entre as dereitas democráticas na Europa occidental", destacou.\nNúñez Feijóo asegurou que rexeita as formulacións ultras e que non lle gustan "nin de extrema dereita nin de extrema esquerda (...) como Podemos e a súa miscelánea de socios".\n"Non me vai dar leccións de sentido de Estado quen propón destruír o estado", insistiu Núñez Feijóo, que tachou de "prochavista" o grupo de Sánchez e criticou o acordo entre PSOE e Podemos para gobernar.\nAdemais, comprometeuse a seguir traballando a favor das mulleres que sufran violencia machista ou "calquera tipo de discriminación", tamén salarial, xa que diso ía a pregunta de Sánchez, "sen formulacións ultra e sen pactos con ultras como vostedes".\n"Atacarnos para xustificar a súa complicidade coa ultradereita é bastante triste", replicou Sánchez.\nO líder dos socialistas galegos, Gonzalo Caballero, tamén esgrimiu o achegamento do PP a Vox, un partido co que Núñez Feijóo "xa ten un pacto" para despois das eleccións autonómicas do próximo ano, asegurou, xa que sabe que non haberá maiorías absolutas.\nEse acordo, insistiu, "supón un recorte ao autogoberno galego e aos dereitos das mulleres (...) aínda que vostede o esconda para logo dar o susto co pacto", afirmou Caballero, que dixo que comprende que a Núñez Feijóo non lle guste o seu papel como secretario xeral dos socialistas galegos.\nNúñez Feijóo mostrouse "encantado", en cambio, de que Caballero sexa o líder do PSdeG, "se é posible (durante) décadas", desexou, e cargou contra os "mitins" quincenais no Parlamento do líder dos socialistas galegos.\nOs dous encerelláronse en relación coa defensa dos servizos públicos e ante a crítica da "visión idílica de Galicia" e de recortes efectuada por Caballero, o presidente galego retrucou que "o maior recorte son os 700 millóns de euros que o Goberno socialista non lle quere pagar" a Galicia.\nNúñez Feijóo tamén censurou o "disparate" de pacto entre PSOE e Podemos e dixo que os socialistas renunciaron aos servizos sociais "para entregarllos a Podemos".\nAdemais, non faltou a referencia á sentenza dos ERE pola que foron condenados boa parte dos principais dirixentes socialistas andaluces na Junta de Andalucía das últimas décadas.\n"Nós levamos once anos gobernando honradamente e hai algún partido que gobernou durante corenta anos (noutras comunidades) e agora sabemos como o fixo; hai unha gran diferenza", concluíu.


Máis presenza policial na rúa, radares e sensibilización, propostas para reducir os atropelos | Periódico Barrios\nMáis presenza policial na rúa, radares e sensibilización, propostas para reducir os atropelos\nO Concello de Ourense e administracións con competencias en tráfico coordinan medidas para fomentar a seguridade viaria na cidade.\nO Concello de Ourense e as administracións e institucións con competencias en materia de tráfico e seguridade cidadá están a coordinar medidas para fomentar a seguridade viaria na cidade.\nTal e como anunciara na véspera, o alcalde de Ourense, Jesús Vázquez, acompañado polos concelleiros de Infraestruturas, José Araújo, Tráfico, Flora Moure, Educación, Belén Iglesias, e a intendente da Policía Local de Ourense, María Barrera, mantiveron este xoves unha xuntanza na Alcaldía co subdelegado do Goberno en Ourense, Roberto Castro, representantes da Xunta de Galicia e o director xeral de Tráfico en Ourense, David Llorente. Nela analizaron a evolución da sinistralidade na cidade, con especial atención ao estudo, caso por caso, dos atropelos rexistrados ao longo do presente mes de xaneiro, e a viabilidade de diferentes propostas para fomentar a seguridade viaria.\nA intendente da Policía Local, María Barrera, deu conta das estatísticas oficiais da Policía Local en materia de medidas de seguridade e sinistralidade na cidade. Estas poñen de manifesto que en 2015 produciuse un descenso do 13% no número de atropelos fronte a 2014 (55 fronte a 72), cifra que representa a máis baixa na cidade desde 2004. Un deles tivo como consecuencia unha vítima mortal. Os 55 accidentes producíronse en 47 vías distintas.\nTamén se repasaron caso por caso os atropelos producidos este ano 2016 (9 casos en 13 días) e as diferentes factores e casuísticas que neles concorreron.\nA tipoloxía e a causalidade dos atropelos segue a ser moi semellante: o factor humano. Só 1 dos 55 casos rexistrados ten como causa un exceso de velocidade. A causa máis común (25 dos 55 casos) é non respectar a sinalización nin as prioridades de paso, tanto polos que conducen como polos que van a pé, así como ir distraído ao volante (13) ou cruzar fóra dos pasos habilitados para peóns (10).\nNo tocante ao erro humano, unha de cada catro veces é por causas imputables ao peón, mentres que no resto dos casos a culpa está no condutor. Por rangos de idade, os grupos de 41 a 60 (21) e os maiores de 60 (21) representan o 70 % dos atropelados, sendo a idade media das vítimas de atropelo os 50 anos. Por sexos, seis de cada dez son mulleres. En canto ao día da semana, o venres é o día máis perigoso, con 12 incidentes.\nMaría Barrera expuxo na reunión datos relativos ao regulamento do tráfico e á súa sinalización. Así, relatou as ferramentas coas que se controlr o tráfico na cidade: unha vintena de zonas a 30, nalgúns casos limitadas a 20 km/h como a contorna universitaria ou o casco histórico; 29 zonas con sinais verticais fluorescentes co texto ‘zona escolar’; 58 bandas redutoras de velocidade; e sete pasos elevados para reducir a velocidade do tráfico.\nMedidas en análise\nO Goberno municipal convocará en breve unha nova xuntanza da Mesa para a Mobilidade, á que trasladará medidas concretas a implementar na cidade, previos os estudios e informes técnicos oportunos.\nAlgunhas son propostas xa realizadas pola propia Policía Local en anos anteriores que aínda non se levaran a cabo, e outras son novas iniciativas a implementar, como o incremento da presenza policial nas rúas, con advertencias aos peóns para que non crucen a vía de xeito inaxeitado; a inclusión na próxima oferta de emprego público de novas prazas de axentes de Policía Local; ou o desenvolvemento de campañas informativas e de sensibilización destinadas a fomentar a seguridade viaria.\nTamén se valora unha dotación orzamentaria para a instalación de novos cruces semafóricos, pasos elevados, e bandas redutoras naquelas rúas inde a densidade de tráfico ou outras circunstancias o fan preciso; e un proxecto para instalar novos sistemas de control de velocidade, como un dispositivo de radares. O estudo da eliminación de prazas de aparcamento na contorna dos pasos de peóns, de xeito que se poda mellorar a visibilidade dos mesmos por parte dos condutores é outra das propostas que se levará á Mesa da Mobilidade.\nNa próxima xuntanza da Mesa da Mobilidade tamén se analizarán as diferentes alternativas que presenten os colectivos que nela participan, como a implantación de novas zonas a 30 ou o fomento do uso da bicicleta.\nValoración de OUeC\nTras coñecer o contido desta xuntanza, desde Ourense en Común valoraron a través das redes sociais que as medidas propostas polo Goberno municipal contra os atropelos «non afrontan o problema real, seguimos con parches».


A Comisión Europea segue investigando a precariedade laboral no SERGAS - Vigo al minuto\nA portavoz do BNG en Europa, Ana Miranda, cualificou de “feito histórico” que un total de seis grupos políticos da Eurocámara defenderan que a\ndenuncia contra a precariedade laboral no Servizo Galego de Saúde (SERGAS), impulsada polo BNG e as Enfermeiras Eventuais en Loita quedase aberta durante a sesión da Comisión de Peticións celebrada hoxe.\n«Europa pon en cuestión o modelo de contratación da Xunta na sanidade pública»\n“Que a propia Comisión Europea recoñeza o abuso da contratación temporal significa que desde Europa se pon en cuestión o modelo de\ncontratación do goberno galego na sanidade pública”, subliña Miranda ao finalizar a sesión, na que interveu Catuxa Lagarón, en representación do colectivo.\nA sucesión de contratos é contraria ás normas da UE\n“Quedou patente e recoñecido por parte da Comisión que a sucesión de contratos temporais para cubrir necesidades permanentes vulnera a normativa europea”, salienta a portavoz do Bloque en Europa.\nA denuncia foi presentada na Comisión de Peticións e entregada a súa vicepresidenta Tatjana Zdanoka quen defendeu que se abra\nun procedimento de infracción e unha carta ao Goberno galego. Ao respecto, as Enfermeiras Eventuais en Loita se comprometeron a enviar máis información, especialmente sobre a concatenación de contratos, despois de ser requirido polo propio Executivo comunitario.\n500 contratos en 6 anos\nAdemais de sinalar que a investigación sobre esta situación está en curso, a Comisión Europea, recoñeceu que non existen medidas suficientes para prever o excesivo recurso á temporalidade. Neste sentido manifestou que a existencia de 500 contratos durante 6 anos é “un exemplo gravísimo da situación” e afirmou que están en contacto coas autoridades españolas sobre estas prácticas abusivas.\nAdemais, na súa quenda de réplica Catuxa Lagarón criticou a falta de transparencia do goberno galego, xa que “falta información sobre o cadro de persoal do SERGAS”.


Así foi o Laboratorio Transmedia co que comezamos o 2020 no #LAIC – Coruña Dixital\nAsí foi o Laboratorio Transmedia co que comezamos o 2020 no #LAIC\nO pasado 18 de xaneiro tivemos o pracer de recibir a Andrea L. Lozano para facernos aterrar no proceso de creación dun proxecto transmedia.\nA sesión, que supuxo a estrea do #LAIC neste ano 2020 trala sesión inaugural de decembro de Roger Casas-Alatristre, comezou cunha introdución ao que son as narrativas transmedia e a súa orixe, ademais da importancia do medio a través do cal queremos contar a nosa historia.\nTras esta achega ao ámbito máis teórico destas narrativas dixitais, o laboratorio dividiuse en grupos, co obxectivo de deseñar proxectos en equipo. Neste proceso, Andrea L. Lozando foi facilitando claves e formulando preguntas encamiñadas a concretar o universo que @s participantes estaban a construír.\nAsí, xerouse información necesaria para definir o proxecto, como a audiencia de cada relato, a que contidos tería acceso esta audiencia ou a través de que formatos, e con que plataformas, poderían interaccionar as usuarias do noso universo transmedia.\nDesta maneira, cada equipo foi aplicando estes coñecementos e ferramentas aos seus respectivos relatos, tomando forma en diferentes proxectos. As oito horas que conformaron a sesión amosaron ser moi produtivas! Estas son as diferentes ideas que xurdiron ao longo do Laboratorio Transmedia:\nCoruña escondida: Baseada na idea de descubrir e vivir a Coruña auténtica. Pensado para as persoas que visitan Coruña, o usuario tería a posibilidade de experimentar e coñecer a cultura local a través de diversas plataformas: un webdoc no que habería un mapa interactivo que propón diferentes rutas na cidade (gastronómica, artesá, da escena musical, mercados,…); a App Herculina, unha gymcana para visitar os sitios agochados na cidade e descubrir os seus segredos ocultos; un documental, Coruña in a day, conformado por vídeos enviados por coruñes*s amosando o seu día cotián na Coruña e, finalmente, un xogo a través da plataforma Kahoot no que demostrar todos os coñecementos aprendidos sobre A Coruña.\n12A: En 12A súmanse as historias de tres personaxes: unha influencer desaparecida, un escritor frustrado e unha xornalista observadora. A través das plataformas Vod, Twitter e Instagram, que permiten ter experiencias inmersivas como a investigación colectiva ou a xeración de comunidade, seguiremos unha serie gamificada e co-creada polo público.\nO traballo en equipo permitiu definir proxectos como Coruña Escondida\n12A, unha proposta transmedia na que participar na resolución dun misterio\nM de Medea: Neste proxecto créase un universo transmedia sobre o monólogo teatral de Medea. O percorrido comeza nunha páxina web na que Medea nos recibe a través dun audio e nos fai partícipes do seu relato. Para isto, a usuaria inscribe o seu número de teléfono e, máis adiante, recibirá mensaxes indicando diferentes puntos da cidade da Coruña aos que desplazarse. Neles atopará imaxes cun código QR que completarán a experiencia e fiarán a historia de Medea a través da realidade aumentada.\nHai que ir morrendo!: O relato deste proxecto xirará en torno á Santa Compaña e o patrimonio galego. Coa intención de recuperar a tradición oral, constrúen unha experiencia gamificada na que coñecer lendas e espazos de interese e onde recuperar as nosas historias.\nHai que ir morrendo!: unha proposta transmedia para a posta en valor das nosas tradicións\nAndrea L. Lozano facilitou o desenvolvemento dos proxectos. Na imaxe, co equipo de M de Medea\nComo ves, o Laboratorio permitiu unha aproximación ao que son as narrativas transmedia e realizar un primeiro paso para a materialización de ideas neste contexto.\nSe tes interese en inspirarte, aprender e experimentar coas narrativas dixitais e non puideches participar nesta ocasión, non te preocupes: para estar ao tanto de futuras propostas, podes subscribirte ao noso boletín.\nE non esquezas que aínda hai actividades programadas no #LAIC para as vindeiras semanas: atópaas na nosa axenda e inscríbete! ?\nAsí foi o Laboratorio Transmedia co que comezamos o 2020 no #LAIC2020-01-222020-12-15https://corunadixital.gal/wp-content/uploads/2016/04/coruna_dixital_header.pngCoruña Dixitalhttps://corunadixital.gal/wp-content/uploads/2020/01/img_20200118_170336-scaled-e1580122601844.jpg200px200px\nContámosche o que se fixo no obradoiro de vídeo 360º e VR do #LAIC!| Creatividade dixital |, LAIC


Continúa no Grove a incubación de proxectos de Tanza para a cooperación entre o sector pesqueiro e o da inclusión | Grupos de Acción Costeira\nContinúa no Grove a incubación de proxectos de Tanza para a cooperación entre o sector pesqueiro e o da inclusión\nmartes, 17 de Novembro de 2020 - 01:11\nNo abeiro do Proxecto Tanza para a cooperación entro o sector pesqueiro e o da inclusión social tivo lugar onte o III Encontro Territorial do GALP da Ría de Arousa. A xuntanza produciuse novamente nas instalacións de Amegrove e a ela achegáronse representantes do propio espazo, así como da Fundación Bata, a Asociación Amicos e a xerente do GALP, Rosa Carballo.\nA reunión centrouse na concreción das liñas de acción a resolver xurdidas na anterior xuntanza: os residuos xerados pola industria do mexillón, o tratamento dos sacos empregados na distribución e tratamento deste molusco e mais a problemática do vertido de plásticos na Ría de Arousa. Porén, ao longo da sesión afondouse nas posibles iniciativas de recollida de plásticos da ría, continuando a dinámica do traballo da creación dun prototipo de proxecto que sensibilice ao sector pesqueiro no relativo á recollida e clasificación de plásticos, contando tamén coa axuda de entidades de inclusión social para a caracterización destes residuos recollidos nas embarcacións para o seu posterior reutilización.\nA asistencia técnica do proxecto continuará afondando no artellamento das liñas a seguir para a concreción do prototipo do proxecto de cooperación, así como a busca de apoio e colaboración de entidades da administración para o desenvolvemento de iniciativas de cooperación que avogan pola economía circular e a reutilización dos refugallos para darlles unha nova vida.\nO equipo promotor continuará artellando a iniciativa e xa está calendarizada a seguinte xuntanza para o vindeiro mes de decembro, na que continuará o proceso de hibridación de proxectos entre o sector do mar e o da inclusión que fomenten o coidado das augas.


O Solla&Cía Chapela cae na primeira eliminatoria da Copa do Rei - Radio Redondela 94.9FM\nO Solla&Cía Chapela cae na primeira eliminatoria da Copa do Rei\nOs de Teixeira pagaron caro a súa falta de acerto na primeira parte malia unha grande reacción no segundo tempo. O partido, disputado no pavillón de Chapela rematou co resultado de 29 goles para os locais e 31 para os visitantes, os andaluces de Pozoblanco. Derrota tamén para a SAR que na competición ligueira caía ante o Cisne nun encontro disputado en Redondela que rematou co resultado de 18-24.\nO equipo de Chapela non foi quen de remontar ante os andaluces. Unha primeira parte na que os de Chapela so anotaron catro goles en vinte minutos chegando ao descanso cun marcador en contra de 8-14. Unha vantaxe que pesou moito sobre os de Fran Teixeira que malia unha gran reacción logo do descanso non foron quen de remontar. Iso si, o marcador final de 29-31 amosa ese bo xogo dos locais na segunda parte do partido.\nO Solla&Cía despídese polo tanto da Copa do Rei e retoman na vindeira fin de semana os seu compromisos ligueiros. Desprázanse á casa do lider o Barcelona B.\nSi houbo competición ligueira esta fin de semana para a Sar, equipo que caía ante o Cisne por 18 goles a 24. Os de Redondela son sextos e xogarán na próxima fin de semana no campo do Pontevedra.\nPouco aguantou a Sar a visita do Cisne que a partir do primeiro cuarto de hora de partido deixou patente a súa superioridade. O conxunto redondelán conseguiu levar a iniciativa nos primeiros minutos do encontro disputado na bomboneira ante 150 espectadores, pero o Cisne remontou para cegar ao descanso cunha vantaxe xa de seis goles. Na segunda parte os pontevedreses administraron o xogo ata chegar ao final cunha marcador de 18-24 que lles aseguraba a vitoria.\nPrevAnterioresO Redondela Futbol Sala golea ao CAFyD\nSeguintesFerida unha veciña de Redondela nunha carreira ilegal en OiaNext


O proceso de desafiuzamento | Consumer\nO proceso de desafiuzamento\nO demandante sempre ha de explicar os motivos que lle levaron a interpor a demanda e as probas que presenta\nSi arrendador ou arrendatario atópanse fronte a una demanda de desafiuzamento en virtude da cal o primeiro pretende desaloxar a un inquilino que non cumpre o acordado, ambas as partes han de ter en conta que os trámites do proceso son os seguintes:\n1. O arrendador debe presentar a demanda no Xulgado ao que pertenza a vivenda. Nela débense especificar as pretensións, aínda que non é obrigatorio incluír razoamentos xurídicos nin as bases legais.\n2. Dentro do seis días seguintes, o Xuíz citará ao demandado paira a celebración do xuízo verbal paira o que non será necesario contar cos servizos dun avogado, senón que os interesados poderán defenderse a si mesmo si así o desexan.\n3. No xuízo, o demandante ten que explicar os motivos que lle levaron a interpor a demanda e as probas que presenta. Posteriormente, o demandado, si deséxao, poderá alegar o que considere conveniente no seu defensa.\n4. O xuíz deberá ditar sentenza no prazo do tres días seguintes da celebración do xuízo ou, en caso necesario, cando se realicen as probas que non poderán exceder de doce días.\n5. Si o xuíz considera suficiente o motivo presentado polo demandante paira desahuciar ao inquilino, comunicaralle a este que dispón dun prazo de oito días paira abandonar voluntariamente a vivenda que ocupa e que en caso de non facelo, procederase pola autoridade a botarlle da mesma.\n6. O propietario da casa, una vez que se coñeza a sentenza pode solicitar ao xuíz que ordene o embargo preventivo dos bens do inquilino paira cubrir o importe que deba polos pagos de aluguer non abonados ou calquera outra cuestión pendente de pago, así como as costas do xuízo.\nEn calquera caso, paira evitar chegar a estes extremos, é conveniente tomar precaucións no momento de formalizar o contrato. Ademais de recoller por escrito os termos da relación, a lei permite solicitar ao futuro inquilino una fianza en metálico dun mes, non podendo esixirse importes superiores, aínda que si estímase conveniente poderíase solicitar a presentación dun aval. Paira descartar problemas de solvencia, é recomendable solicitar a identificación da empresa na que traballe o inquilino e una copia da súa nómina.\ndemanda deshaucio propiedad-gl


A hostalería e o lecer nocturno de Galicia recuperan os horarios prepandemia desde este sábado – O Barbanza\nA hostalería e o lecer nocturno de Galicia recuperan os horarios prepandemia desde este sábado\nDesde a medianoite deste sábado os establecementos poderán abrir ata a hora que marque a súa licenza\nA Xunta mantén a recomendación do uso de máscara nos patios dos colexios\nA partir do sábado poderán abrir segundo as limitacións que teñan na licenza, así o decidiu o comité clínico na súa última reunión. A Xunta solicitou ao TSXG que se renove a vixencia do certificado covid.\na partir desta fin de semana deixará de haber restricións horarias na hostalería en Galicia, que poderá funcionar segundo as limitacións da súa licenza. É dicir, os horarios volven ao estado prepandemia.\nAsí o anunciou o presidente da Xunta, Alberto Núñez Feijoo, na rolda de prensa posterior ao Consello da Xunta. Con todo, si que seguirá en vigor o uso do certificado covid. A Xunta enviou ao TSXG a solicitude para ampliar outras dúas semanas a vixencia do documento nos ámbitos nos que actualmente está implantado, incluído o sector da hostalería, onde é obrigatorio para acceder ao interior de bares, restaurantes e lecer nocturno.